CELEX: 62009TN0175
Language: mt
Date: 2009-04-27 00:00:00
Title: Kawża T-175/09 P: Appell ippreżentat fis- 27 ta’ April 2009 mill-Kunsill tal-Unjoni Ewropea mis-sentenza mogħtija fis- 17 ta’ Frar 2009 mit-Tribunal għas-Servizz Pubbliku fil-Kawża F-51/08, Stols vs Il-Kunsill

18.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 167/15
            
         Appell ippreżentat fis-27 ta’ April 2009 mill-Kunsill tal-Unjoni Ewropea mis-sentenza mogħtija fis-17 ta’ Frar 2009 mit-Tribunal għas-Servizz Pubbliku fil-Kawża F-51/08, Stols vs Il-Kunsill
   (Kawża T-175/09 P)
   2009/C 167/31
   Lingwa tal-kawża: Il-Franċiż
   
      Partijiet
   
   
      Appellant: Il-Kunsill tal-Unjoni Ewropea (rappreżentanti: M. Bauer u G. Kimberley, agenti)
   
      Appellat: Willem Stols (Halsteren, l-Olanda)
   
      Talbiet tal-appellant
   
   
               —
            
            
               tannulla s-sentenza tat-Tribunal għas-Servizz Pubbliku tas-17 ta’ Frar 2009 fil-Kawża F-51/08 (Willem Stols vs Il-Kunsill)
            
         
               —
            
            
               tiċħad ir-rikors tal-21 ta’ Mejju 2008 li bih W. Stols talab l-annullament tad-Deċiżjoni tas-16 ta’ Lulju 2007 li biha l-Kunsill irrifjuta li jinkludi lil W. Stols fil-lista ta’ persuni promossi għall-grad AST 11 fil-proċedura ta’ promozzjoni 2007, flimkien mad-Deċiżjoni tal-5 ta’ Frar 2008 li biha l-Assistent Segretarju Ġenerali tal-Kunsill, fil-kwalità tiegħu tal-Awtorità tal-Ħatra, ċaħad l-ilment tiegħu ppreżentat abbażi tal-Artikolu 90(2) tar-Regolamenti tal-Persunal,
            
         
               —
            
            
               tikkundanna lill-appellat għall-ispejjeż kollha tal-proċeduri quddiem il-Qorti tal-Prim’Istanza u tal-appell.
            
         
      Aggravji u argumenti prinċipali
   
   Bl-appell preżenti, il-Kunsill tal-Unjoni Ewropea jitlob l-annullament tas-sentenza tat-Tribunal għas-Servizz Pubbliku (TSP) tas-17 ta’ Frar 2009, mogħtija fil-kawża Stols vs Il-Kunsill, F-51/08, li biha t-TSP annulla d-deċiżjoni tal-Kunsill li rrifjutat li tippromwovi lil W. Stols għall-grad AST 11 fil-proċedura ta’ promozzjoni 2007.
   Insostenn tal-appell tiegħu, il-Kunsill isostni żewġ aggravji bbażti fuq:
   
               —
            
            
               żball ta’ liġi, sa fejn it-TSP qabeż il-limiti stabbiliti mill-ġurisprudenza għall-istħarriġ minn qorti Komunitarja tas-setgħa wiesgħa ta’ evalwazzjoni li l-Awtorità tal-Ħatra tgawdi sabiex tagħmel eżami kumparattiv tal-merti tal-uffiċjali kandidati għal promozzjoni;
            
         
               —
            
            
               ksur tal-obbligu ta’ motivazzjoni, peress li s-sentenza appellata hija vviżżjata b’numru ta’ lakuni u impreċiżazzjonijiet li jagħmlu inkomprensibbli l-bażi li fuqha t-TSP kkonkluda li jeżisti żball manifest tal-Kunsill.